Politikerne i Mariagerfjord Kommune kan ikke finde penge til at vedligeholde vejene i byerne. Derfor skal vedligeholdelsen måske privatiseres.

Mariagerfjord Kommune har allerede et privat firma til at ordne landevejene og det har man så gode erfaringer med, at teknik- og miljøudvalget nu overvejer, om det også skal gælde byvejene. Ved at skrive kontrakt med et privat firma, kan kommunen sætte en standard for vejene og så betale en fast pris.